Pernille Solo!!!

Pernille Solo er titlen på Pernille Højmarks debutalbum der udkommer primo marts 2018. Singlen “ Simpelthen Fantastisk “ udkom d. 18 maj 2017 og henover året 2017 udkommer der yderligere 2 singler. Alle singler udkommer med ledsagende videoer.

Pernille og “ Det Kompetente Band “ har været på en klubtur rundt i det ganske land i marts / april 2017. Succesen følges op af nogle enkeltstående jobs i 2017, samt en større turne i foråret 18.

Debutalbummet er nyskrevne sange med tekster af Pernille og musik af hovesageligt Louise Dubiel og Kristian Martinsen.

Pernille Solo “ Live “ er et underholdende show selskab med entertaineren, historiefortælleren og sangeren Pernille som vi kender og kan li´ hende. Repertoiret indeholder sange fra det kommende debutalbum samt afstikkere til Sebastians *”* Når lyser bryder frem “, Benny Andersens “ Hilsen til forårssolen “, Leonard Cohens “ Dance me to end of love “ ( i en dansk oversættelse ), Gasolins “Langebro “ m. fl.

Repertoiret giver publikum en oplevelse, hvor man kan lytte, nynne med, grine, græde og ikke mindst danse.

Pernille backes af “ Det Kompetente Band “ med kapelmester Peter Michael, keyboards, Lars Fabiansen, guitar, Jacob Hatholt, trommer, Tore Hauge, bas samt Stine Findsen, kor.

*Pernille Højmark fik sit folkelige gennembrud med TV filmen Superdame i 1991. Hun blev færdiguddannet som skuespiller fra Århus Teater i 1983. En lang række teater roller blev det til op igennem firserne og halvfemserne på Gladsaxe Teater, Det Kongelige Teater, Det Danske Teater, Folketeatret m. fl. En række filmroller i b. la. En gang Strømer, Flamberede Hjerter, Sirup, Himmel og Helvede, kulminerede med en Bodil for bedste i birolle i 1993 i Sort Høst.*

*I DR´s store succes Taxa, cementerede Pernille sit image som ” Folket Datter ” og ramte igen plet i TV serien Krøniken.*

*Pernille startede i 1988, sammen med Kim Kidholm, festorkesteret Sweethearts. Det er blevet til 9 album udgivelser og 1500 koncerter igennem 28 år. Som sanger har hun medvirket på adskillige støtteudgivelser, b. la. Hvor små vi er, der modtog 13 gange platin og indsamlede et betydeligt beløb til tsunamiofrene i Sydøstasien.*

*Pernille har de senere år været på to succes- turneer med et udvalg af revyviser fra revyernes guldalder.*

*Pernille Højmark debuterede som forfatter med bogen Sande Løgne i 1998 og med biografien Først nu forstår jeg intet, fra 2013 er Pernille blevet en populær foredragsholder i det ganske land.*